Document ID: 31997R0727

ΚΑΝΟΝΙΣΜΟΣ (ΕΚ) αριθ. 727/97 ΤΗΣ ΕΠΙΤΡΟΠΗΣ της 24ης Απριλίου 1997 για την κατάρτιση καταλόγου προϊόντων που εξαιρούνται από το πεδίο εφαρμογής του κανονισμού (ΕΟΚ) αριθ. 737/90 του Συμβουλίου σχετικά με τους όρους που διέπουν τις εισαγωγές γεωργικών προϊόντων που προέρχονται από τρίτες χώρες μετά το ατύχημα στον πυρηνικό σταθμό ηλεκτροπαραγωγής του Τσερνομπίλ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 737/90 του Συμβουλίου, της 22ας Μαρτίου 1990, σχετικά με τους όρους που διέπουν τις εισαγωγές γεωργικών προϊόντων που προέρχονται από τρίτες χώρες μετά το ατύχημα στον πυρηνικό σταθμό ηλεκτροπαραγωγής του Τσερνομπίλ (1), όπως τροποποιήθηκε από τον κανονισμό (ΕΚ) αριθ. 686/95 (2), και ιδίως το άρθρο 6,
Εκτιμώντας:
ότι, σε εφαρμογή του κανονισμού (ΕΟΚ) αριθ. 737/90, η Επιτροπή εγκρίνει κατάλογο προϊόντων που εξαιρούνται από το πεδίο εφαρμογής του κανονισμού αυτού 7
ότι τα περισσότερα γεωργικά προϊόντα που εισάγονται σήμερα από τρίτες χώρες δεν παρουσιάζουν ραδιενεργό μόλυνση ή έχουν μολυνθεί τόσο λίγο ώστε ο κίνδυνος για την υγεία να είναι αμελητέος μετά το ατύχημα στο Τσερνομπίλ 7
ότι ο κατάλογος προϊόντων που εξαιρούνται από το πεδίο εφαρμογής του κανονισμού (ΕΟΚ) αριθ. 737/90, που καθιερώθηκε με τον κανονισμό (ΕΚ) αριθ. 3034/94 της Επιτροπής (3), πρέπει να επεκταθεί ώστε να ληφθεί αυτό υπόψη 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ad hoc που ιδρύθηκε με τον κανονισμό (ΕΟΚ) αριθ. 737/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο παρών κανονισμός καταργεί τον κανονισμό (ΕΚ) αριθ. 3034/94.
Άρθρο 2
Όσα προϊόντα δεν περιλαμβάνονται στο παράρτημα εξαιρούνται από το πεδίο εφαρμογής του κανονισμού (ΕΟΚ) αριθ. 737/90.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Απριλίου 1997.

Labels: 14
20
0
3
6
18